**הצעה זו מיועדת ל:** הרצאה בודדת

1. **כותרת ההרצאה** (עברית)**לְמה אפשר לצַפות, כשאי אפשר לצפות למחקר אקדמי אובייקטיבי של רוחניות עכשווית?** (אנגלית)

**פרטי המציג/ה:**

שם פרטי (עברית) **מריאנה** (אנגלית)    Marianna

שם משפחה (עברית)   רוח-מדבר    (אנגלית)   Ruah-Midbar

טלפונים ב.  09-9544576     ע.       נייד  052-2533394

כתובת דוא"ל  m.ruahmidbar@gmail.com

מעמד אקדמי:  ד"ר

שיוך אקדמי (עברית)  ראש החוג למיסטיקה ורוחניות, המכללה האקדמית צפת     (אנגלית)  Head of the department of Mysticism and Spirituality, Zefat Academic College

אוכל להרצות בעברית – כן

אוכל להרצות באנגלית – לא

**הערות:**

**ההרצאה מוצעת במסגרת המושב שמארגן יותם יזרעאלי: "החוקר המאמין – על המתח בין אובייקטיביות מחקרית להשתתפות רוחנית בחקר דתות עכשווי"**

**תקציר ההרצאה (350-500 מילים בעברית):**

**הניו אייג' הוא תופעה תרבותית שנויה במחלוקת. לכאורה, ניתן היה לצפות שהמחקר אודות הניו אייג' יהיה משוחרר מהמערבולת הרגשית של המעורבים בשדה התרבותי, נעדר אינטרסים, ובמילים אחרות - אובייקטיבי. אולם ברי שאין מחקר נעשה אלא בהקשר תרבותי, ושגם לחוקרים יש אג'נדה (מודעת או בלתי מודעת) שמניעה את עיצוב המחקר ואת תוצאותיו, ובמיוחד כשנושא המחקר נוגע להשקפתם ולאורח חייהם של החוקרים, דהיינו לתרבות שהם משתייכים אליה או לתרבות מִתחרה (Barker 1995).**

**בהקשר לחקר הניו אייג', המעורבות האידיאולוגית של חוקרים במושא המחקר בולטת ונדונה לא מעט במסגרת השיח המחקרי (הוס 2005; Ruah Midbar & Ruah-Midbar 2013). יתר על כן, הפולמוס המחקרי שנוצר בין חוקרים אוהדים לתופעה לבין חוקרים הסולדים ממנה יצר קיטוב קיצוני בשיח המחקרי בין קבוצת ה"אפולוגטים" (apologetics) לבין קבוצת ה"חובטים" (bashers), שהטריד את שתי הקבוצות כאחת בשל הפגיעה בסמכות המחקר לאור המסקנות המנוגדות שהוא מניב בנוגע לתופעות דתיות עכשוויות (Zablocki & Robbins 2001).**

**ככל שמעמיקים חקור בנושא, מתבהרת חוסר האפשרות לחמוק ממניעים אידיאולוגיים בפעילות האקדמית. כך למשל, מקרה מבחן מעניין הוא הכנס לחקר רוחניות ודת עכשווית, שמציב במה נייטרלית בה יכול להישמע כל קול אקדמי מחקרי בנושא, ולכן לכאורה אין בו מימד אידיאולוגי. אולם עצם הצבת נושא מחקר זה כראוי לכנס שנתי נתפס - הן בעיני השדה הרוחני והן בעיני אנשי אקדמיה - כהכרה בחשיבותה התרבותית של הרוחניות העכשווית, ויהיו שיאמרו - אף הכרה באמיתות טענותיה של הרוחניות העכשווית.**

**נרחיק עדות לצורך הדיון: האם חקר יהדות פירושו הכרה בחשיבותה של היהדות? ככל שמוקצים משאבים רבים יותר לנושא, התשובה תהיה חיובית יותר. האם חקר יהדות פירושו הסכמה עם התכנים הנחקרים, כלומר הזדהות עם היהדות? כאן התשובה בוודאי איננה חיובית, שכן חוקרי יהדות רבים אינם יהודיים. כמו כן, חוקרי הלכה אינם בהכרח שומרי הלכה, וחוקרי קבלה אינם בהכרח מיסטיקנים.**

**לאור הניתוח המפוכח הזה, מעניין להצביע על המקומות שבהם נסדקת החזות האובייקטיבית והליברלית של השיח האקדמי, בסדק שמעיד על מניעים וערכים אחרים שפועלים מעבר לפרגוד. אזכיר כאן אנקדוטה אחת (עם פרטים מוסווים, בשל רגישות המחקר) שמדגימה זאת. פרוייקט אקדמי שנוגע לחקר רוחניות נדון במל"ג במשך שנים ארוכות לקראת אישורו. בסיום התהליך, הוזמנה מקימת הפרוייקט לדיון שבו נכחתי כדי כדי להשיב על כמה "שאלות קשות" בעל פה, מעבר לכל ערימות המסמכים והתכתובות שבהן כבר נדונו השאלות בכתב. אחת השאלות זכורה לי במיוחד, והיא נגעה למה שמופיע בין השטין בהצעה האקדמית שהוגשה. השואל רצה לברר את נטייתם הרוחנית של החוקרים הנוטלים חלק בפרוייקט, אם הם מתרגלים את הפרקטיקות ומחזיקים באמונות הרוחניות. באופן ספציפי הוזכר התקשור - האם החוקר שיעסוק במסגרת הפרוייקט האקדמי בתקשור הוא גם מתקשר בעצמו, או מאמין בתקשור. התשובה היתה שלא, והאישור לפרוייקט ניתן, אבל כאן המקום לשאול על השאלה. האם כאשר פקידי מל"ג הבכירים מתבקשים לאשר תכנית בתחום היהדות או האסלאם, גם אז הם מקפידים לוודא שהחוקרים שיזכו באישור אינם יהודים או מוסלמים (מאמינים)?!**

**בהרצאה אבקש לעמוד עוד על הסיבות למתח הרגשי-ערכי הרב שנוצר דווקא בתחום חקר הרוחניות העכשווית (ועל ההבדל בין דיסציפלינות שונות במתח זה והסיבה להבדל זה), לעסוק בגבולות החופש האמוני של החוקרים בתחום זה, להציע כיצד ניתן לשאוב השראה חיובית מתחום מחקר זה לשיפור השיח המחקרי עצמו (Wexler 2000), ומה גבולות איתגור השיח המחקרי.**

**תקציר ההרצאה באנגלית (400-500 מילים):**

**רשימה ביבליוגראפית (כ-10 מקורות בסה"כ):**

מקורות בעברית

הוס, בועז, "עידן חדש במחקר המיסטיקה היהודית", תיאוריה וביקורת 27 (סתיו 2005), ע"ע 107-125.

רוח-מדבר, מריאנה. תרבות העידן החדש בישראל – מבוא מתודולוגי ו"הרשת הרעיונית". רמת גן: אוניברסיטת בר אילן, 2006. [459 עמודים, בשני כרכים.]

תעתיק לטיני של המקורות בעברית

Huss, Boaz, "The New Age of Kabbalah Research: Book Review of Ron Margolin, *The Human Temple*; Melila Hellner-Eshed, *A River Issues Forth from Eden*; Jonathan Garb, *Manifestations of Power in Jewish Mysticism*," Theory and Criticism 27 (2005), pp. 246-253.

Ruah-Midbar, Marianna. The New Age Culture in Israel: A Methodological Introduction and the ‘Conceptual Network.’ (Ph.D. diss.) Bar-Ilan University, 2006.

מקורות מקורות לועזיים

Barker, Eileen "The [Scientific Study of Religion](http://en.wikipedia.org/wiki/Scientific_Study_of_Religion)? You Must Be Joking!" Journal for the Scientific Study of Religion 34 (1995), pp. 287–310.

Ruah Midbar, Omri & Marianna Ruah-Midbar. “The Dynamics of a Cultural Struggle in Academia: The Case of New Age Music Research,” Cultural Analysis – An Interdisciplinary Forum on Folklore and Popular Culture\* 11 (2013). (Also available at: <http://socrates.berkeley.edu/~caforum/volume11/pdf/Midbar.pdf>)

Wexler, Phillip. The Mystical Society- An Emerging Social Vision. Westview Press: Boulder, Colo., 2000.

Zablocki, Benjamin and Thomas, Robbins. (Eds.) Misunderstanding Cults – Searching for Objectivity in a Controversial Field. University of Toronto Press: Canada, 2001.

**יש לשלוח את הטופס אל מרכז הכנס (מר שי פררו) עד 15.11.2013** spirituality.tel.aviv@gmail.com